**UUSI PAVILJONKI
VUOKRASOPIMUS & VUOKRAUSEHDOT 5.5.2021 alkaen**

**VUOKRAHINNASTO 2021**(hinnat sis. alv. 24%)

Uuden Paviljongin tilat vuokrataan ilman henkilökuntaa. Tekninen henkilökunta on maksullinen lisäpalvelu, joka on ostettavissa erikseen. Salin vuokra määräytyy vuokrattavan ajan, tapahtuman sisällön ja tarvittavan teknisen laitteiston ja henkilökunnan tarpeen mukaan. Perusvuokra sisältää salin tilojen, kalusteiden ja laitteiden käytön. Tilaisuuden mahdolliset valmistelut tehdään aina tilavarauksen kokonaisajan puitteissa.

**Vuokraajan tulee olla vähintään 21-vuotias ja läsnä tilaisuudessa. Kaupungille tulee taata pääsy tiloihin myös tilaisuuden aikana.**

**Juhla-, kokous-, kongressi- ym. vastaava käyttö 1-6h lisätunnit** Kauniaislaiset arkisin 420€ 50€/h Ulkokuntalaiset arkisin 570€ 50€/h

 Kauniaislaiset lauantaisin & sunnuntaisin 770€ 100€/h Ulkokuntalaiset lauantaisin & sunnuntaisin 995€ 100€/h

**Kulttuuritilaisuudet 1-6h** **lisätunnit**  Kauniaislaiset arkisin 370€ 50€/h Ulkokuntalaiset arkisin 470€ 50€/h

 Kauniaislaiset lauantaisin & sunnuntaisin 650€ 100€/h Ulkokuntalaiset lauantaisin & sunnuntaisin 855€ 100€/h

**Äänitykset & harjoitukset** **1-6h** **lisätunnit**  Arkisin 170€ 50€/h Lauantaisin & sunnuntaisin 250€ 100€/h

**Lämpiö (erikseen vuokrattuna)** **1-6h** **lisätunnit**  Arkisin 170€ 50€/h Lauantaisin & sunnuntaisin 250€ 100€/h

**Sarjavuokraukset** 10 kerran kulttuurisarjatilaisuus

 Kauniaislaiset arkisin 2000€

 Ulkokuntalaiset arkisin 3000€

 Kauniaislaiset lauantaisin & sunnuntaisin 4500€

 Ulkokuntalaiset lauantaisin & sunnuntaisin 6400€

**HENKILÖKUNTA (lisäpalvelu) €/h**

Arkisin & lauantaisin 40€/h/henkilö

 Sunnuntaisin 80€/h/henkilö

**Flyygeli- ja laitevuokrat**

 Flyygelin (Yamaha) vuokra (sis. viritys) 120€

 Flyygelin (Steinway & Sons) vuokra (sis viritys) 150€

Hintoihin sisältyy siivouspalvelu mutta velvoittaa vuokraajan laittamaan tuolit ja pöydät paikoilleen sekä keräämään roskat yhteen.

**Juhlatilaisuuksien jälkeinen ylimääräinen siivous (minimiveloitus 2 h)** 50€/h

Tällä sopimuksella vuokralainen sitoutuu noudattamaan vuokrauksen ehtoja (katso alla)

**Yleistä** Nya Paviljongen on Kauniaisten kaupungin omistama juhla- ja kulttuuritila. Paviljongin sali sekä lämpiö vuokrataan ulkopuoliseen käyttöön ja tilat soveltuvat erityisen hyvin juhla-, kokous- ja seminaarikäyttöön sekä erilaisia kulttuuritilaisuuksia varten. Tilat on myös mahdollista vuokrata äänitys- ja harjoituskäyttöön. Tilojen vuokrauksesta päättää kulttuuripalvelut.

Mikäli vuokralainen tilat vastaanottaessa huomaa vakavia puutteita tilojen puhtaudessa, siisteydessä tai varustuksessa, hänen tulee ilmoittaa asiasta viipymättä kaupungille/kulttuuripalveluille, jotta kaupungilla olisi mahdollisuus korjata puutteet. Jälkikäteen tehdyistä ilmoituksista mahdollisista puutteista kulttuuripalvelut eivät lähtökohtaisesti ole korvausvelvollinen.

**Vuokra** Vuokralainen maksaa Kauniaisten kaupungille hinnaston mukaisen korvauksen tilojen, laitteiden ja palveluiden käytöstä. Vuokrahinnat määrittää Kauniaisten sivistyslautakunta kalenterivuodeksi kerrallaan. Vuokrahinta määräytyy vuokrauksen ajankohdan mukaan, ei tilavarauksen ajankohdan mukaan. Kauniaisten kaupunki laskuttaa tilavuokran tilaisuuden jälkeen, maksuehto 15 pv netto. Viivästyskorko on korkolain mukainen. Vuokranantajalla on oikeus periä vuokra kaksinkertaisena jos mitä tahansa tilojen käyttöä koskevista ehdoista rikotaan.

**Peruutukset** Vuokralaisen peruuttaessa vahvistetun vuokrauksensa myöhemmin kuin 14 päivää ennen tilaisuutta, peritään 50 % peruutusmaksua tilavuokrasta.

**Vuokralaisen vastuu** Vuokralainen on velvollinen suojelemaan vahingoilta vuokraamiaan tiloja ja kalusteita. Vuokralainen vastaa kaikista vahingoista, jotka vuokralainen itse, vuokralaisen vieraat, henkilökunta, tai muut heihin rinnastettavat henkilöt aiheuttavat Uuden Paviljongin kiinteälle tai irtaimelle omaisuudelle.

Tiloista on poistuttava klo 24 mennessä. Kaupunki ei vastaa naulakkoon tai muihin tiloihin jätetyistä päällysvaatteista ja tavaroista. Vuokralaisen tai hänen vieraidensa tiloihin tuomat tavarat ovat aina vuokralaisen vastuulla.

Vuokralainen vastaa itse Paviljonkiin tuomistaan laitteista ja muusta omaisuudesta. Mikäli vuokraaja haluaa kalustaa tilat jollain muulla tavalla kuin talosta löytyvillä kalusteilla, tulee hänen huolehtia omalla kustannuksellaan kalustamisesta sekä erityisesti siitä, että tilat ovat vuokrauksen päätyttyä alkuperäisellä tavalla peruskalustettuna.

**Siivous** Tilan mahdollinen ulko- ja sisäkoristelun poistaminen on vuokralaisen vastuulla tilaisuuden päätyttyä. Tilat on luovutettava siinä kunnossa kuin ne olivat vastaanotettaessa. Loppusiivousta ei tarvitse suorittaa vuokralaisen toimesta, vaan se sisältyy tilavuokraan. Vuokralainen huolehtii itse roskien tyhjennyksestä ja poisviemisestä sekä ulkoalueen siisteydestä.

 **Viranomaisluvat** Vuokralainen on velvollinen kustannuksellaan hankkimaan tilaisuutensa pitämiseen tarvittavat viranomaisten luvat. Avotulta ja palovaaran aiheuttavia koristuksia sekä tehosteita ei saa käyttää ilman Kauniaisten kaupungin antamaa kirjallista lupaa ja paloturvallisuuskoulutuksen saaneen henkilön läsnäoloa.

**Tilapäiset rakenteet,**

**opasteet ja koristelu** Vuokralainen ei ole oikeutettu ilman lupaa tekemään minkäänlaisia muutostöitä vuokraamissaan tiloissa. Tilapäiset rakenteet voidaan pystyttää vain Kauniaisten kaupungin luvalla ja valvonnassa. Tilaisuuteen liittyviä opasteita ja julisteita voidaan kiinnittää vain niille varatuille paikoille. Tilan koristelu on sallittu, mutta niin ettei siitä aiheudu pysyviä jälkiä.

**Lipunmyynti** Pääsymaksullisissa tilaisuuksissa järjestäjä huolehtii lipunmyynnistä itse. Julkisissa yleisötilaisuuksissa vuokralainen luovuttaa pyydettäessä Kauniaisten kaupungin käyttöön 10 vapaalippua / tilaisuus.

**Tarjoilu** Paviljongissa ei ole kahvila-/ravintolayrittäjää. Vuokralaisen tulee järjestää tilaisuuden tarjoilu itsenäisesti.

**Tupakointi** Kauniaisten kaupungin ollessa savuton kaupunki, tupakointi Paviljongin sisä- että ulkotiloissa on tupakkalain mukaisesti kielletty (Tupakkalaki 12.1 § ja Valviran ohje 16/2010, 14.12.2010).

**Sopimuksen siirto** Vuokralaisella ei ole oikeutta siirtää vuokrasopimusta tai luovuttaa vuokraamiaan tiloja kolmannelle osapuolelle ilman Kauniaisten kaupungin suostumusta. Vuokrasopimusta koskevat muutokset on tehtävä kirjallisesti.

**Sopimuksen rikkominen** Mikäli yllä mainitut sopimusehdot rikotaan, Kauniaisten kaupungilla on oikeus periä kaksinkertainen tilavuokra.

**Erimielisyyksien käsittely** Mahdolliset erimielisyydet pyritään ratkaisemaan ensisijaisesti keskinäisin neuvotteluin. Mikäli neuvotteluissa ei päästä sopimukseen, jätetään asia Espoon käräjäoikeuden ratkaistavaksi.

**VUOKRANANTAJA** Kauniaisten kaupunki, Kulttuuripalvelut

Leankuja 4

02700 Kauniainen

**VUOKRAUKSEN AJANKOHTA** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_

**VUOKRAUKSEN KESTO** klo \_\_\_\_\_\_\_\_\_\_ - klo \_\_\_\_\_\_\_\_\_\_\_\_

Vuokralainen on ilmoitusvelvollinen mikäli vuokra-aika tai ajankohta muuttuu edellä mainitusta! Ilmoitus tulee tehdä sähköpostitse, gisela.montone@kauniainen.fi

**YHTEYSHENKILÖ** Vuokranantajan yhteyshenkilö: gisela.montonen@kauniainen.fi
 puh: 040 587894

Vuokraaja on vielä erikseen sähköpostitse yhteydessä kulttuuripalveluiden yhteyshenkilöön ja sopii hänen kanssaan vuokrauksen yksityiskohdista ja tarkemmista tiedoista.

**ALLEKIRJOITUKSET**
VUOKRANANTAJA VUOKRALAINEN

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Kulttuuripalvelut (allekirjoitus & nimenselvennys)
 Vuokralaisen laskutustiedot: